20/11/2018 | Administración LocalMunicipal
A Coruña
Área de Rexeneración Urbana e Dereito á Vivenda
Servizos Xerais
Convenio de colaboración entre a Consellería de Política Social e o Excelentísimo Concello de A Coruña para a cesión a título gratuíto dunha parcela e a construción nela dun centro de residencia de persoas maiores

A Xunta de Goberno Local en sesión de 19 de outubro de 2018 adoptou, entre outros, o acordo que literalmente se transcribe a continuación: “PRIMEIRO.–Aprobar o texto do Convenio entre as dúas Administracións, que ten o seguinte tenor literal: “CONVENIO DE COLABORACIÓN ENTRE A CONSELLERÍA DE POLÍTICA SOCIAL E O EXCMO. CONCELLO DE A CORUÑA PARA A CESIÓN A TÍTULO GRATUITO DUNHA PARCELA E A CONSTRUCIÓN NELA DUN CENTRO DE RESIDENCIA DE PERSOAS MAIORES Santiago de Compostela REUNIDOS Dunha parte, dona Lourdes Beatriz Bongartz Morantes, Conselleira de Política Social, en virtude do Decreto 98/2018, do 26 de setembro, que actúa no exercicio do seu cargo e en función das atribucións que lle confire o artigo 34 da Lei 1/1983, do 22 de febreiro, de normas reguladoras da Xunta de Galicia e da súa Presidencia, e de conformidade co disposto no Decreto 146/2016, do 13 de novembro, polo que se establece a estrutura orgánica da Xunta de Galicia, así como no Decreto 177/2016, de 15 de decembro, polo que se fixa a estrutura orgánica da Vicepresidencia e das consellerías da Xunta de Galicia e no Decreto 176/2015, do 03 de decembro, polo que se establece a estrutura orgánica da Consellería de Política Social, actuando en nome e representación da Consellería de Política Social. Doutra parte, don Xulio Xosé Ferreiro Baamonde, Alcalde do Concello da Coruña, no seu nome e representación, actuando no exercicio do seu cargo e en función das atribucións que lle confire o artigo 124.4. a da Lei 7/1985, do 02 de abril, reguladora das bases do réxime local e o artigo 61 da Lei 5/1997, do 22 de xullo, da Administración Local de Galicia. Ambas partes recoñécense mutuamente a capacidade para obrigarse e outorgar este Convenio en nome da Consellería de Política Social e do Concello da Coruña respectivamente EXPOÑEN: I. Que ambas partes teñen obxectivos comúns e competencias concorrentes no ámbito da asistencia social, supresión de barreiras e accesibilidade. II. Que conforme ao establecido no Decreto 176/2015, do 3 de decembro, polo que se establece a estrutura orgánica da Consellería de Política Social, a Consellería, a través da Dirección Xeral de Maiores e persoas con discapacidade ostenta as competencias de dirixir, impulsar, xestionar, planificar, coordinar, controlar e supervisar o conxunto das actuacións da Consellería de Política Social en materia de benestar destinadas á atención das persoas maiores, ás persoas con discapacidade e persoas dependentes en aplicación da Lei 13/2008, do 3 de decembro, de servizos sociais de Galicia, e da Lei 39/2006, do 14 de decembro, de promoción da autonomía persoal e atención ás persoas en situación de dependencia. III. Pola súa banda, o Concello da Coruña, de conformidade coa Lei de Bases do réxime local, para a xestión dos seus intereses e no eido das súas competencias, pode promover actividades e prestar os servizos públicos que contribúan a satisfacer as necesidades e aspiracións da comunidade veciñal. Así, a Lei 13/2008, do 3 de decembro, de Servizo sociais de Galicia, atribúe ás entidades locais competencias en materia de detección e análise das necesidades e da problemática social existente no seu ámbito territorial. Asemade, a referida Lei 13/2008, do 3 de decembro, establece que a Xunta de Galicia promoverá unha efectiva coordinación e cooperación cos concellos a fin de asegurar a calidade e unha cobertura equilibrada dos servizos sociais en todo o territorio, especialmente no que atinxe á creación e mantemento de servizos sociais comunitarios específicos. IV. A Consellería de Política Social está a traballar no plan “Como na casa”, no que se prevé a construción de sete novas residencias públicas, unha en cada gran cidade galega, para a tender a maiores en situación de dependencia. Deste xeito, o Goberno autonómico responde a unha das prioridades recollidas no Plan estratéxico de Galicia 2015-2020 en relación coa necesidade de incrementar a cobertura de atención ás persoas maiores. “Como na casa” é a resposta articulada pola Xunta de Galicia para garantir un avance efectivo na ampliación da cobertura asistencial aos galegos e galegas que se atopan en situación de dependencia. Un plan de investimentos a desenvolver no período 2017-2020 co desafío de mellorar a calidade de vida dun colectivo especialmente vulnerable. Este plan, nace coa finalidade de conseguir que todos os galegos e galegas maiores reciban os coidados que merecen. Neste sentido, formúlanse unha serie de obxectivos funcionais:  Garantir á poboación en situación de dependencia unha atención de calidade, especializada e claramente centrada nas persoas.  Aumentar a oferta asistencial pública precisamente naqueles lugares onde se concentra a demanda de prazas, facilitando así que permanezan preto dos seus fogares e dos seus.  Reducir drasticamente a lista de agarda para entrar en centros residencias.  Impulsar a creación de emprego vinculado, directa ou indirectamente, ao Sistema Galego de Atención á Dependencia.  Facilitar instrumentos que posibiliten a conciliación da vida familiar, laboral e persoal a milleiros de familias. A realidade dinos que, en moitos casos, a permanencia no fogar do dependente é totalmente inviable. Así mesmo, como novidade, todos os centros terán unidades xeriátricas e psicoxeriátricas diferenciadas; é dicir, contarán con zonas específicas para aloxar, coidar e traballar con residentes que padezan deterioracións ou trastornos cognitivos severos, facilitando así a súa correcta atención e mellorando a calidade asistencial. O resto das áreas das novas residencias destinaranse a zona social, con espazos para favorecer a convivencia, desenvolver actividades e recibir visitas; a área de atención especializada, que acollerá a consulta médica, as salas de rehabilitación e podoloxía, a farmacia e unha unidade de enfermaría; e finalmente completaranse con zonas de administración e servizos (lavandaría, cociña.). A posta en servizo destes centros permitirá que máis de 900 persoas maiores accedan ás novas prazas residenciais e suporá a creación de ao redor de 500 empregos. En canto á situación das novas infraestruturas, no caso da cidade herculina, este localizarase nunha parcela de 8.026m2 situada no parque Eirís-Tras do Hospital, inscrita no Rexistro da Propiedade n.º 6 da Coruña como finca rexistral 13.884 e co número de referencia catastral 9493204NH4999S0001MY. A parcela e sensiblemente plana, con lixeiro descenso cara ao norleste a cota elevada o que permite ter amplas e despexadas vistas sobre a Ría da Coruña e o Parque circundante e un nivel de soleamento óptimo. A conexión directa principal realizase pola Rúa Curramontes, tendo conexión co viario supramunicipal a una distancia inferior a 1 km na Avenida da Pasaxe. No seu contorno inmediato localízanse as instalacións do Complexo Hospitalario Universitario da Coruña, e conta cunha capacidade arquitectónica para a construcción dun centro de residencia de persoas maiores, cunha capacidade de 150 prazas. V. Ambas institucións consideran que a realización das actuacións recollidas no plan “Como na casa” redunda de xeito positivo no eido da defensa do intereses públicos que lles competen, polo que acordan levar a cabo actuacións de colaboración que permitan a posta en marcha no concello do plan, “Como na casa” por parte da Consellería de Política Social. E en base a istes exponendos, conveñen en establecer o seguinte CLAUSULADO PRIMERA.–Obxecto. Constitúe o obxecto deste convenio establecer as bases de cooperación entre o Concello da Coruña e a Consellería de Política Social para a cesión a título gratuito, por parte do Concello, dunha parcela de 8.026m2, situada no parque Eirís-Tras do Hospital, á Consellería para construción neste dun centro de residencia de persoas maiores en situación de dependencia, no marco do plan “Como na casa”, cunha capacidade de 150 prazas. A parcela está inscrita no Rexistro da Propiedade n.º 6 da Coruña como finca rexistral 13.884 e co número de referencia catastral 9493204NH4999S0001MY e sensiblemente plana, con lixeiro descenso cara ao norleste a cota elevada o que permite ter amplas e despexadas vistas sobre a Ría da Coruña e o Parque circundante e un nivel de soleamento óptimo. A conexión directa principal realizase pola Rúa Curramontes, tendo conexión co viario supramunicipal a unha distancia inferior a 1 km na Avenida da Pasaxe. No seu contorno inmediato localízanse as instalacións do Complexo Hospitalario Universitario da Coruña. SEGUNDA.–Obrigas das partes.1.–O Concello da Coruña comprométese a realizar todos os trámites patrimoniais e urbanísticos que sexan necesarios a fin de posibilitar a cesión patrimonial do devandito terreo á Consellería, e que esta sea apta dende o punto de vista urbanístico para construción de residencia para persoas maiores, a devandita parcela será obxecto de cesión libre de cargas e gravames. Asemade, o Concello comprométese e dentro das posibilidades legais permitidas a promover a modificación das ordenanzas fiscais para a exención a favor deste centro de titularidade da Comunidade Autónoma de Galicia, do pagamento de impostos, así como de calquera tipo de taxas e prezos públicos que non se correspondan con servizos que se prestan de xeito continuado.2.–A Consellería de Política Social comprométese, unha vez aceptada a cesión e adscrito o inmoble, á construción, nos terreos cedidos polo Concello, dunha residencia para persoas maiores, dentro do plan “Como na casa”. 3.–A cesión da titularidade dos terreos farase de acordo cos requisitos e procedementos establecidos pola Lei 5/2011, de 30 de setembro, de Patrimonio da Comunidade autónoma de Galicia e demais normativa de aplicación. Os terreos e as edificacións e instalacións que sobre eles existan quedan afectados de xeito perpetuo á finalidade indicada de residencia de persoas maiores. Os ben cedidos reverteran ó Concello no caso de non ser destinados o seu fin sen limite temporal aceptando a Xunta a reversión a favor do concello do terreo e de ditas construcións e instalacións, calquera que sexa o momento en que teña lugar. TERCEIRA.–Establecemento dunha comisión mixta ou de seguimento. Para facilitar o seguimento da colaboración, constituirase unha comisión mixta e paritaria composta por dous representantes da Consellería e dous representantes do Concello, así como un secretario designados ao efecto. Os membros da Comisión de Seguimento serán nomeados no prazo de 7 días naturais desde a sinatura do presente Convenio. Os representantes da Consellería serán nomeados pola Conselleira de Política Social que será a Presidenta, que non terá voto de calidade. Os representantes do Concello serán nomeados polo Alcalde. Actuará como secretario un funcionario da Consellería con voz e sen voto. A adopción de acordos require a unanimidade. De non obterse, a Comisión elevará a cuestión aos órganos competentes de ambas as dúas administracións, para que decidan. Serán funcións desta comisión asegurar o bo fin e cumprimento do obxecto deste convenio, así coma interpretar as dúbidas que xenere o seu cumprimento e resolver as controversias xurídicas consecuencia da súa execución. No réxime de funcionamento da Comisión Mixta estarase ao disposto para os órganos colexiados nos artigos 15 e seguintes da Lei 40/2015, de 1 de outubro, do réxime xurídico do sector público a excepción do 19.2 d), así como na Lei 16/2010, do 17 de decembro, de organización e funcionamento da Administración xeral e do sector público autonómico de Galicia. CUARTA.–Vixencia. O convenio entrará en vigor dende o día seguinte á súa sinatura e estará vixente en tanto en canto subsistan as circunstancias que motivaron a súa sinatura, podendo demandar ambas partes as obrigas ás que ambas se comprometeron. En todo caso, o presente convenio terá unha duración máxima de catro anos a contar dende a data da súa sinatura, podendo ser obxecto de prórroga por outro prazo similar ou inferior. QUINTA.–Causas de resolución. Serán causas de resolución do presente Convenio, xunto co mutuo acordo das partes e o transcurso do prazo da súa vixencia sen acordarse a súa prórroga, o incumprimento das obrigas ás que as partes se comprometen na cláusula segunda do mesmo. O incumprimento por parte da Consellería do clausulado, salvo causa de forza maior, ou ampliación de prazos negociada e acordada na Comisión de Seguimento, que impida o inicio da obra e o efectivo establecemento e funcionamento do equipamento público, dará lugar a obriga de devolver a parcela ao Concello da Coruña. SEXTA.–Carácter do Convenio. Este convenio ten natureza administrativa quedando suxeito ao disposto na Lei 39/2015, do 1 de outubro, do procedemento administrativo común das Administracións Públicas e na Lei 40/2015, do 1 de outubro, normativa local, concordante e de desenvolvemento. Para resolver as cuestións litixiosas que xurdan no seu cumprimento estarase ao disposto na Lei 29/1998, de 13 de xullo, reguladora da xurisdición contencioso-administrativa. Soamente se aplicará o dereito privado con carácter supletorio para cubrir dúbidas e lagoas que poidan xurdir. SÉTIMA.–Rexistro e publicidade. Para garantir a publicidade e transparencia o convenio inscribirase no Rexistro de Convenios regulado polo Decreto 126/2006, do 20 de xullo e pola Lei 1/2016, do 18 de xaneiro, de transparencia e bo goberno, que pretende ser un elemento de mellora dos mecanismos de transparencia e publicidade das actuacións da Administración autonómica galega. Os representantes das partes asinantes do convenio, manifestan o seu consentimento para que os seus datos persoais poidan ser publicados no Portal da transparencia e goberno aberto E en proba de conformidade, ambas partes asinan o presente convenio de colaboración en triplicado exemplar e a un só efecto en Santiago de Compostela Pola Consellería de Política Social Polo Concello da Coruña A Conselleira de Política Social O Alcalde Fabiola García Martínez Yolanda Beatriz Birk Budurea” SEGUNDO.–Facultar ao Alcalde para asinar o Convenio de Colaboración coa Consellería de Política Social. TERCEIRO.–Notificar a Consellería de Política Social este acordo e publicalo no Boletín Oficial da Provincia.” Contra o acordo que pon fin á vía administrativa, poderá interpoñerse o recurso potestativo de reposición ante o órgano que o ditou, dentro do prazo dun mes, contado dende o día seguinte ao da súa publicación, de conformidade co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas (BOE do 02/10/2015), sen prexuízo da posibilidade de interpoñer directamente recurso contencioso-administrativo ante o Xulgado do Contencioso-Administrativo, dentro do prazo de dous meses, contados a partir do día seguinte ao da súa publicación e na forma establecida no artigo 45 da Lei 29/1998, do 13 de xullo, reguladora da xurisdicción contencioso-administrativa (BOE do 14/07/1998). A Coruña, 31 de octubre de 2018. O Tenente de Alcalde do Área de Rexeneración Urbana, Dereito á Vivenda e Mobilidade Sostible Asdo.: Xiao Varela Gómez